title: 2008/215/ЕО: Решение на Съвета от 18 февруари 2008 година за приемане на процедурен правилник на Комитета на Европейския фонд за развитие

text:
               19.3.2008

               BG

               Официален вестник на Европейския съюз

               L 78/35

      РЕШЕНИЕ НА СЪВЕТА

   от 18 февруари 2008 година
   за приемане на процедурен правилник на Комитета на Европейския фонд за развитие
   (2008/215/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност,
   като взе предвид Споразумението за партньорство между членовете на групата държави от Африка, Карибския и Тихоокеанския басейн, от една страна, и Европейската общност и нейните държави-членки, от друга страна, подписано в Котону на 23 юни 2000 г. (1) и изменено в Люксембург на 25 юни 2005 г. („Споразумение за партньорство АКТБ—ЕО“),
   като взе предвид Вътрешното споразумение между представителите на правителствата на държавите-членки, заседаващи в рамките на Съвета, относно финансирането на помощта от Общността по многогодишната финансова рамка за периода 2008—2013 г. в съответствие със Споразумението за партньорство АКТБ—ЕО и относно разпределянето на финансовото съдействие за отвъдморските страни и територии, по отношение на които се прилага четвърта част от Договора за ЕО (2) („Вътрешното споразумение“), и по-специално член 8, параграф 5 от него,
   като взе предвид Регламент (ЕО) № 617/2007 на Съвета от 14 май 2007 г. относно изпълнението на 10-ия Европейски фонд за развитие съгласно Споразумението за партньорство АКТБ—ЕО (3) („Регламент относно изпълнението на 10-ия ЕФР“),
   като взе предвид Решение 2001/822/ЕО на Съвета от 27 ноември 2001 г. за асоцииране на отвъдморските страни и територии към Европейската общност (4) („Решението за отвъдморско асоцииране“),
   като взе предвид предложението на Комисията,
   РЕШИ:
   Член 1
   Приема процедурния правилник на Комитета на Европейския фонд за развитие, съдържащ се в приложението.
   Член 2
   До влизането в сила на Вътрешното споразумение процедурният правилник на Комитета на Европейския фонд за развитие се прилага само по отношение на нуждите на планирането и свързаните с тях процедури по вземане на решение, посочени в дялове II и III от Регламента относно изпълнението на 10-ия ЕФР, а по отношение на отвъдморските страни и територии — в членове 20 и 24 от Решението за отвъдморско асоцииране.
   Член 3
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 18 февруари 2008 година.

            За Съвета

            Председател

         D. RUPEL

      (1)  ОВ L 317, 15.12.2000 г., стр. 3.

      (2)  ОВ L 247, 9.9.2006 г., стр. 32.

      (3)  ОВ L 152, 13.6.2007 г., стр. 1.

      (4)  ОВ L 314, 30.11.2001 г., стр. 1. Решение, изменено с Решение 2007/249/ЕО (ОВ L 109, 26.4.2007 г., стр. 33).

      ПРИЛОЖЕНИЕ
      ПРОЦЕДУРЕН ПРАВИЛНИКНА КОМИТЕТА НА ЕВРОПЕЙСКИЯ ФОНД ЗА РАЗВИТИЕ
      Член 1
      Състав
      Комитетът на Европейския фонд за развитие („комитетът“) включва делегациите на държавите-членки („делегациите“) и се председателства от представител на Комисията.
      В работата на комитета взема участие представител на Европейската инвестиционна банка.
      Представител на генералния секретариат на Съвета присъства на заседанията като наблюдател.
      Член 2
      Сезиране на комитета
      1.   Комитетът се сезира в случаите и в съответствие с процедурите, установени в Регламента относно изпълнението на 10-ия ЕФР и, когато е уместно, в Решението за отвъдморско асоцииране. Във връзка с отговорностите, които са му възложени с Решението за отвъдморско асоцииране, комитетът се нарича „Комитет ЕФР—ОСТ“.
      2.   Наред с посочените в параграф 1 случаи на сезиране:

                  а)

                  на всяко заседание Комисията представя на комитета списък на решенията, взети през предходния период на основание член 11, параграф 2 и член 12 от Регламента относно изпълнението на 10-ия ЕФР;

                  б)

                  комитетът получава във възможно най-кратък срок информация относно забавата или затрудненията при изпълнението на годишните програми за действие, специалните програми за подкрепа и специалните мерки, които биха могли да доведат до поемането на значителни допълнителни задължения или до съществени промени, които да доведат до задължително сезиране съгласно разпоредбите на Регламента относно изпълнението на 10-ия ЕФР.

            Член 3
      Свикване на заседание
      1.   Комитетът се свиква от неговия председател по негова собствена инициатива или по искане на държава-членка.
      2.   Могат да се свикват съвместни заседания на комитета с други комитети за обсъждане на въпроси от взаимен интерес, попадащи в съответните им области на отговорност.
      Член 4
      Дневен ред
      1.   Председателят изготвя проект на дневен ред и го представя на комитета.
      2.   В дневния ред се прави разграничение между:

                  а)

                  предложени мерки, по които комитетът е приканен да даде становище в съответствие с процедурите за управление, предвидени в член 11, параграф 3 от Регламента относно изпълнението на 10-ия ЕФР;

                  б)

                  други въпроси, отнесени до комитета съгласно условията на член 11, параграфи 4 и 5 от Регламента относно изпълнението на 10-ия ЕФР, по инициатива на председателя или по писмено искане на член на комитета.

            3.   Всяка делегация може да поиска включването на точка в дневния ред на заседанията на комитета. Подходящата информация по тези точки може да се даде устно.
      4.   Дневният ред включва утвърждаване на протокола от предишното заседание.
      Член 5
      Документация, която се изпраща на членовете на комитета
      1.   Председателят изпраща на членовете на комитета поканата за заседанието, проекта на дневен ред и предложените мерки, по които се изисква становището на комитета, както и всички други работни документи, чрез секретариата, на официалните езици на Общността, и по правило не по-късно от 15 работни дни преди датата на заседанието.
      2.   В неотложни случаи и когато мерките, които се приемат, трябва да бъдат приложени незабавно, председателят може, по искане на член на комитета или по своя собствена инициатива, да намали предвидения в параграф 1 срок на 5 работни дни преди датата на заседанието.
      3.   По изключение, в надлежно доказани изключително спешни случаи (например сериозни икономически, социални и политически обстоятелства, природни бедствия, понесени от държавата получател, хуманитарна криза или други външни обстоятелства от подобен характер, изискващи много бързо реагиране), председателят може, по искане на член на комитета или по своя собствена инициатива, да не спази сроковете, предвидени в параграфи 1 и 2.
      4.   Параграфи 2 и 3 не се отнасят до стратегическите документи и многогодишните индикативни програми и корекциите, нанесени по тях в резултат на средносрочните и окончателните прегледи, посочени в членове 4 и 5 от Регламента относно изпълнението на 10-ия ЕФР.
      5.   В случаи на предложения, представени на комитета за становище посредством устната процедура, делегациите следва писмено да уведомят секретариата на комитета най-малко три работни дни преди датата на заседанието за:

                  а)

                  точките, по които те вече могат да дадат своето принципно съгласие и които предлагат да бъдат включени като точки А (със или без забележки или искания за допълнителна информация) в дневния ред по член 4, параграф 1, и за

                  б)

                  точките, по които според тях е необходимо обсъждане и за които те предлагат да бъдат включени като точки Б.

            Делегациите също така формулират своите забележки и искания за допълнителна информация писмено и в рамките на същия срок.
      Комисията предоставя допълнителна информация и дава отговор на всички забележки, когато това е възможно, писмено и преди заседанието на комитета.
      Член 6
      Предаване на стратегическите документи на Съвместната парламентарна асамблея
      В съответствие с член 4, параграф 5 от Регламента относно изпълнението на 10-ия ЕФР, секретариатът на комитета предава на Съвместната парламентарна асамблея стратегическите документи за информация едновременно с изпращането им до делегациите в комитета.
      Член 7
      Становище на комитета
      1.   Когато даден въпрос е отнесен до комитета за становище, той се обсъжда при условията и съгласно процедурата, предвидена съответно в член 11, параграф 3 от Регламента относно изпълнението на 10-ия ЕФР и в член 8, параграфи 2 и 3 от Вътрешното споразумение.
      2.   Когато се използва устната процедура и в хода на заседанието бъде направена съществена промяна или към проектомерките бъдат добавени нови фактически елементи, председателят може, по своя собствена инициатива или по искане на държава-членка, да отложи гласуването по дадена точка от дневния ред до края на заседанието или до следващо заседание.
      3.   Ако в посочената в параграф 2 ситуация председателят не реши да отложи гласуването, както това е поискано от една (или повече) делегация/и, тази/тези делегация/и може/гат да изрази/ят резерва, която може да бъде оттеглена в рамките на максимум три работни дни, считано от деня, следващ заседанието. След изтичането на този срок становището на комитета се регистрира като окончателно. Комисията уведомява държавите-членки за окончателната позиция, приета от държавата/ите-членка/и, чиято/ито делегация/и е/са изразила/и резерва в рамките на комитета.
      4.   По искане на дадена делегация гласуването по даден въпрос може да бъде отложено, ако документите, свързани със специфична точка от дневния ред, не са били изпратени до членовете в срока, предвиден в член 5, параграфи 1 и 2. В този случай председателят може да реши да удължи периода на консултация, но не по-късно от края на следващото заседание. Ако е необходимо, може да се прилага писмената процедура, предвидена в член 11 от настоящия процедурен правилник.
      При все това, по предложение на председателя или по искане на член на комитета, последният може да реши с обикновено мнозинство на членовете си да запази тази точка в дневния си ред поради спешността на въпроса.
      5.   В контекста на прегледа на годишните програми за действие всяка делегация може да поиска оттеглянето на проект или на програма от годишната програма за действие. Ако това искане се подкрепя от блокиращо малцинство от делегациите съгласно член 9, параграф 3 във връзка с член 8, параграф 2 от Вътрешното споразумение, годишната програма за действие се приема от Комисията без съответния проект или програма в съответствие с процедурите за управление, установени в член 11, параграф 3 от Регламента относно изпълнението на 10-ия ЕФР. Освен ако в съответствие със становищата на делегациите в комитета Комисията желае да прекрати изпълнението на оттегления проект или програма, те се представят отново пред комитета извън годишната програма за действие под формата на предложение за финансиране, което тогава се приема от Комисията в съответствие с процедурите за управление, установени в член 11, параграф 3 от Регламента относно изпълнението на 10-ия ЕФР.
      Член 8
      Обмяна на становища
      1.   В съответствие с член 11, параграф 4 от Регламента относно изпълнението на 10-ия ЕФР комитетът обменя становища по общите заключения от годишните оперативни прегледи и от годишния отчет, посочени в член 14, параграф 3 от Регламента относно изпълнението на 10-ия ЕФР. Всяка делегация може също така да поиска обмяната на становища относно оценките, посочени в член 15, параграф 2 от Регламента относно изпълнението на 10-ия ЕФР.
      Всяка делегация може във всеки един момент да покани Комисията да предостави на комитета информация и да обмени становища по въпроси, свързани със задачите, посочени в член 11, параграф 2 от Регламента относно изпълнението на 10-ия ЕФР.
      2.   Тази обмяна на становища може да доведе до формулирането от делегациите на препоръки, които Комисията следва да вземе предвид. Протоколите от заседанията на комитета отразяват направените изказвания. Изказване, подкрепено от квалифицирано мнозинство от делегациите, съгласно предвиденото в член 8, параграф 3 във връзка с член 8, параграф 2 от Вътрешното споразумение, се записва като препоръка.
      Член 9
      Представителство и кворум
      1.   Всяка делегация се счита за един член на комитета. Всяка държава-членка решава какъв да бъде съставът на нейната делегация и информира председателя за това.
      2.   С одобрението на председателя делегациите могат да бъдат придружавани от неправителствени експерти за сметка на съответната държава-членка. Одобрението на председателя се основава на предварително подаденото от делегатите писмено уведомление до секретариата на комитета, че желаят да бъдат придружени за обсъждането на специфична точка от дневния ред. Ако председателят не възрази срещу участието на експерт преди съответното заседание на комитета, разрешението се счита за дадено.
      3.   Ако е необходимо, делегацията може да представлява друга държава-членка, но не повече от една. Председателят на комитета следва да бъде уведомен писмено най-късно до започване на заседанието от делегацията, която ще бъде представлявана.
      4.   Необходимият кворум за валидно провеждане на разискванията на комитета е този, който позволява да се изготви становище с квалифицирано мнозинство в съответствие с член 11, параграф 3 от Регламента относно изпълнението на 10-ия ЕФР.
      Член 10
      Допускане на трети страни
      1.   По искане на делегация или по своя собствена инициатива председателят може да реши да бъдат изслушани експерти по конкретни точки.
      2.   Тези експерти, както и посочените в член 9, параграф 2, не могат да присъстват, нито да участват в гласуванията на комитета.
      Член 11
      Писмена процедура
      1.   Когато предложените мерки се разглеждат в рамките на писмена процедура, делегациите разполагат с 15 работни дни от изпращането на предложенията, за да приемат позиция. Счита се, че делегация на комитета, която не изрази своето несъгласие или намерение да се въздържи преди предвидения в писмото краен срок, е дала своето мълчаливо съгласие за предложението.
      При спешни или изключително спешни случаи се прилагат сроковете, предвидени в член 5, параграфи 2 и 3. Спешните или изключително спешните случаи трябва да бъдат надлежно обосновани в писмен вид от Комисията. В изключително спешни случаи съгласието на делегациите е установено само ако е било изрично нотифицирано. Липсата на нотификация в рамките на 48 часа се счита за въздържане.
      2.   Ако все пак член на комитета поиска проектомерките да бъдат разгледани в хода на заседание на комитета, писмената процедура се прекратява и разглеждането на предложените мерки се отлага за следващото заседание на комитета.
      3.   Комисията уведомява писмено членовете на комитета за резултата от писмената процедура веднага след приемане на въпросното решение.
      Член 12
      Секретариат
      Секретарските услуги за комитета се осигуряват от Комисията.
      Член 13
      Протоколи и обобщен доклад на заседанията
      Протоколът от всяко заседание се изготвя под ръководството на председателя и съдържа изразените становища по предложените мерки и позициите, застъпени по време на заседанието. Протоколът се изпраща до членовете на комитета в рамките на 15 работни дни.
      Делегациите изпращат на председателя всички писмени забележки, които имат по протокола. Комитетът получава информация за това; ако има несъгласие, предложеното изменение се обсъжда от комитета. Ако несъгласието продължава, предложеното изменение се добавя като приложение към протокола.
      Член 14
      Присъствен списък
      1.   На всяко заседание председателят изготвя присъствен списък, в който се посочват органите или структурите, към които принадлежат участниците. Присъственият списък се раздава на участниците по време на заседанието.
      2.   В началото на всяко заседание всяка делегация, чието участие в работата поражда конфликт на интереси по отношение на определена точка от дневния ред, трябва да информира председателя за тази ситуация. Членове на делегации, които не принадлежат към определен орган или организация на държава-членка, трябва да подпишат декларация, че тяхното участие не поражда конфликт на интереси.
      В случай на такъв конфликт на интереси въпросният член трябва да се оттегли по време на работата по съответните точки от дневния ред по искане на председателя.
      Член 15
      Кореспонденция
      1.   Кореспонденцията, отнасяща се до комитета, се адресира до Комисията, на вниманието на секретариата на комитета.
      2.   Кореспонденцията, адресирана до делегациите от секретариата, се изпраща и до постоянния представител на въпросната държава-членка по най-бързия и надежден електронен начин.
      3.   Освен при изключителни обстоятелства кореспонденцията между Комисията и делегациите се изпраща и в двете посоки посредством компютризираните средства, предвидени за тази цел.
      Член 16
      Прозрачност
      1.   Принципите и условията относно публичния достъп до документи, които се прилагат за Комисията, се прилагат за комитета на ЕФР. Ако такова искане бъде изпратено до държава-членка, тя трябва да действа в съответствие с член 5 от Регламент (ЕО) № 1049/2001 на Европейския парламент и на Съвета от 30 май 2001 г. относно публичния достъп до документи на Европейския парламент, на Съвета и на Комисията (1).
      2.   Работата на комитета е поверителна за всички участници.
      Член 17
      Текущи разходи
      1.   Текущите разходи на комитета, включително пътните разходи за един участник от всяка държава-членка, се покриват от Комисията.
      Ако разпределените финансови средства го позволяват и в рамките на последните, Комисията покрива пътните разходи на двама членове на делегация, която внесе искане за това.
      2.   Комисията е упълномощена да възстанови разходите за настаняване и пътните разходи на експертите, поканени съгласно член 8, параграф 1.
      3.   Комисията предоставя на комитета помещенията и материалните ресурси, необходими за неговата работа.

         (1)  ОВ L 145, 31.5.2001 г., стр. 43.


title: Решение 2005/821/ОВППС на Съвета от 21 ноември 2005 година за изменение на Решение 2004/658/ОВППС относно финансовите разпоредби, приложими за общия бюджет на Eвропейската агенция по отбрана

text:
Важна правна забележка

|

32005D0821

Официален вестник n° L 305 , 24/11/2005 стр. 0043 - 0043 Официален вестник n° L 175 , 29/06/2006 стр. 0075 - 0075

		20051121Решение 2005/821/ОВППС на Съветаот 21 ноември 2005 годиназа изменение на Решение 2004/658/ОВППС относно финансовите разпоредби, приложими за общия бюджет на Eвропейската агенция по отбранаСЪВЕТЪТ НА ЕВРОПЕЙСКИЯ СЪЮЗ,като взе предвид Съвместно действие 2004/551/ОВППС на Съвета от 12 юли 2004 г. за създаването на Европейска агенция по отбрана [1], и по-специално член 18, параграф 1 от него,като има предвид, че:(1) На 13 септември 2004 г. Съветът прие Решение 2004/658/ОВППС [2] относно финансовите разпоредби, приложими за общия бюджет на Европейската агенция по отбрана.(2) На 23 май 2005 г. управителният съвет на Европейската агенция по отбрана препоръча на Съвета на промени от една на две години периода, по време на който Съветът следва да разгледа и при необходимост да промени горепосочените финансови разпоредби.(3) Следователно Решение 2004/658/ОВППС следва да бъде съответно изменено,РЕШИ:Член 1В член 1 от Решение 2004/658/ОВППС второто изречение се заменя със следения текст:"Управителният съвет разглежда и при необходимост да променя тези финансови разпоредби преди 31 декември 2006 г."Член 2Настоящото решение влиза в сила в деня на неговото приемане.Член 3Настоящото решение се публикува в Официален вестник на Европейския съюз.Съставено в Брюксел на 21 ноември 2005 година.За СъветаПредседателJ. Straw[1] ОВ L 245, 17.7.2004 г., стр. 17.[2] ОВ L 300, 25.9.2004 г., стр. 52.--------------------------------------------------


title: 2009/711/ЕО: Решение на Съвета от 14 септември 2009 година за назначаване на член от Нидерландия в Комитета на регионите

text:
               19.9.2009

               BG

               Официален вестник на Европейския съюз

               L 247/12

      РЕШЕНИЕ НА СЪВЕТА

   от 14 септември 2009 година
   за назначаване на член от Нидерландия в Комитета на регионите
   (2009/711/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 263 от него,
   като взе предвид предложението на правителството на Нидерландия,
   като има предвид, че:

               (1)

               На 24 януари 2006 г. Съветът прие Решение 2006/116/ЕО за назначаване на членове и заместник-членове на Комитета на регионите за периода от 26 януари 2006 г. до 25 януари 2010 г. (1)

               (2)

               След оставката на г-жа Johanna MAIJ-WEGGEN се освободи едно място за член на Комитета на регионите,

         РЕШИ:
   Член 1
   Назначава се за член на Комитета на регионите за остатъка от мандата, а именно до 25 януари 2010 г.:
   г-жа Karla M.H. PEIJS, Commissaris van de Koningin van de provincie Zeeland.
   Член 2
   Настоящото решение поражда действие от деня на приемането му.

      Съставено в Брюксел на 14 септември 2009 година.

            За Съвета

            Председател

         C. MALMSTRÖM

      (1)  ОВ L 56, 25.2.2006 г., стр. 75.


title: Решение на Съвета от 22 септември 2003 година за сключване на Споразумение за подновяване на Споразумението за сътрудничество в областта на науката и технологиите между Европейската общност и Украйна

text:
Важна правна забележка

|

32003D0737

Официален вестник n° L 267 , 17/10/2003 стр. 0024 - 0024 специално чешко издание глава 11 том 48 стр. 64  - 64 специално испанско издание глава 11 том 48 стр. 64  - 64 специално унгарско издание глава 11 том 48 стр. 64  - 64 специално литвийско издание глава 11 том 48 стр. 64  - 64 LV.ES глава 11 том 48 стр. 64  - 64 MT.ES глава 11 том 48 стр. 64  - 64 PL.ES глава 11 том 48 стр. 64  - 64 SK.ES глава 11 том 48 стр. 64  - 64 специално словенско издание глава 11 том 48 стр. 64  - 64

		20030922Решение на Съветаот 22 септември 2003 годиназа сключване на Споразумение за подновяване на Споразумението за сътрудничество в областта на науката и технологиите между Европейската общност и Украйна(2003/737/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 170, втора алинея, във връзка с член 300, параграф 2, първа алинея, първо изречение и член 300, параграф 3, първа алинея от него,като взе предвид предложението на Комисията,като взе предвид становището на Европейския парламент [1],като има предвид, че:(1) Споразумението за сътрудничество в областта на науката и технологиите между Европейската общност и Украйна беше подписано в Копенхаген на 4 юли 2002 г.(2) Член 12, буква б) от споразумението предвижда, че споразумението се сключва за първоначален период, приключващ на 31 декември 2002 г., и следва да бъде подновявано с общо споразумение между страните за допълнителни периоди от пет години.(3) С писмо от 15 октомври 2002 г. Министерството на външните работи на Украйна поиска подновяване на гореспоменатото споразумение за още пет години. Страните по споразумението считат, че своевременното подновяване на посоченото споразумение би било от техен взаимен интерес.(4) Материалното съдържание на подновеното споразумение ще бъде идентично с материалното съдържание на споразумението, чийто срок на действие изтече наскоро.(5) Споразумението за подновяване на Споразумението за сътрудничество в областта на науката и технологиите между Европейската общност и Украйна следва да бъде одобрено от името на Европейската общност,РЕШИ:Член 1Одобрява от името на Европейската общност за допълнителен период от пет години Споразумението за подновяване на Споразумението за сътрудничество в областта на науката и технологиите между Европейската общност и Украйна.Текстът на споразумението е приложен към настоящото решение.Член 2Оправомощава председателя на Съвета да определи лицето/лицата, упълномощени да подпишат споразумението, за да бъде заявено съгласието на Общността да се обвърже с него.Съставено в Брюксел на 22 септември 2003 година.За СъветаПредседателF. Frattini[1] Становище на Европейския парламент от 1 юли 2003 г. (все още непубликувано в Официален вестник).--------------------------------------------------


title: Решение на Комисията от 17 март 1999 година относно разпоредбите на Регламент (ЕО) № 3286/94 на Съвета във връзка с бразилската неавтоматична система за лицензиране на внос и нейното действие (нотифицирано под номер С(1999) 607)

text:
Важна правна забележка

|

31999D0234

Официален вестник n° L 086 , 30/03/1999 стр. 0022 - 0025 специално чешко издание глава 11 том 31 стр. 85  - 88 специално испанско издание глава 11 том 31 стр. 85  - 88 специално унгарско издание глава 11 том 31 стр. 85  - 88 специално литвийско издание глава 11 том 31 стр. 85  - 88 LV.ES глава 11 том 31 стр. 85  - 88 MT.ES глава 11 том 31 стр. 85  - 88 PL.ES глава 11 том 31 стр. 85  - 88 SK.ES глава 11 том 31 стр. 85  - 88 специално словенско издание глава 11 том 31 стр. 85  - 88

		19990317Решение на Комисиятаот 17 март 1999 годинаотносно разпоредбите на Регламент (ЕО) № 3286/94 на Съвета във връзка с бразилската неавтоматична система за лицензиране на внос и нейното действие(нотифицирано под номер С(1999) 607)(1999/234/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕО) № 3286/94 на Съвета от 22 декември 1994 г. относно определяне на процедурите на Общността в областта на общата търговска политика, за да се осигури упражняването на правата на Общността съгласно международните правила за търговията, по-специално тези, които са установени под егидата на Световната търговска организация (СТО) [1], изменен с Регламент (ЕО) № 356/95 [2], и по-специално членове 13 и 14 от него,след консултации с Консултативния комитет,като има предвид, че:А. ПРОЦЕДУРА(1) На 12 януари 1998 г. Комисията получи жалба в съответствие с член 4 от Регламент (ЕО) № 3286/94 на Съвета (наричан по-долу "Регламента"). Жалбата бе подадена от Febeltex (Fédération belge du textile — Белгийска текстилна федерация).(2) Жалбоподателят твърди, че бразилската неавтоматична система за лицензиране на внос, и по-специално нейното прилагане чрез налагането на задължителни условия за плащане и задължителни минимални цени, не са в съответствие с няколко разпоредби на Споразумението за създаването на Световната търговска организация (наричано по-нататък "Споразумение за СТО") и неговите приложения. На това основание, жалбоподателят поиска Комисията да предприеме необходимите действия, за да убеди Бразилия да отмени тези мерки.(3) Жалбата съдържаше достатъчно убедителни на пръв поглед доказателства, за да се обоснове започването на процедура за проверка от страна на Общността в съответствие с член 8 от регламента. Впоследствие, такава процедура бе започната на 27 февруари 1998 г. [3].(4) След започването на процедурата за проверка, Комисията проведе задълбочено правно и фактическо проучване на бразилската система за лицензиране на вноса, както се прилага за текстилните продукти. Въз основа на констатациите от това проучване, Комисията стигна до посочените по-долу заключения.Б. КОНСТАТАЦИИ ОТНОСНО НАЛИЧИЕТО НА ПРЕЧКИ ПРЕД ТЪРГОВИЯТА(5) Проучването установи, че бразилската система е лицензионна система по смисъла на член 3, параграф 1 от Споразумението за СТО относно процедурите за лицензиране на вноса (ILP) и затова трябва да спазва правилата, предвидени в това споразумение, както и по ГАТТ 1994 г.(6) Съответното бразилско законодателство относно неавтоматичната система за лицензиране на вноса се състои от:- Decreto 660 от 25 септември 1992 г. (което установява Sistema Integrado de Comércio Exterior, Siscomex),- Portaria Interministerial 291 (Министерство на финансите/Министерство на индустрията и търговията) от 12 декември 1996 г. (във връзка с обработката на вносните операции посредством Siscomex),- Portaria Seces 21, от 12 декември 1996 г. (относно осъществяването на вносни операции посредством Siscomex, включително ценови контрол) и- Comunicados Decex, изброяващи стоките, подлежащи на неавтоматично лицензиране на вноса, които са консолидирани от Comunicado Decex 37 от 17 декември 1997 г.Бразилската система, обаче е много гъвкава: могат да бъдат добавени нови продукти към списъка на тези, за които се изисква неавтоматично лицензиране на вноса, с просто решение на Министерството на индустрията, търговията и туризма.(7) Бразилската лицензионна система функционира посредством компютъризиран инструмент, наречен Siscomex. Предоставянето на лицензии за внос на текстилни продукти, произхождащи от Общността, е пряко свързано с един набор от задължителни минимални цени и задължителни условия на плащане. В случай че тези данни на дадена декларация за внос не са в съответствие с тези определени и включени от бразилските власти в Siscomex, заявленията за лицензии за внос не се обработват и от вносителя се изисква да се свърже с местната агенция на Отдела за външна търговия на министерството на индустрията, търговията и туризма (Decex).(8) Бразилското законодателство, което въвежда тази система, не включва никакво указание за мярката, която се прилага по време на процедурата за лицензиране. Службите на Комисията установиха наличието на вътрешни административни правила или насоки във връзка със задължителни условия на плащане и минимални вносни цени, които се използват при управлението на бразилската система за лицензиране на вноса. Тези правила не са публикувани. Като резултат, държавите и търговците не могат да се запознаят с тях. Освен това, няма възможност за обжалване на подобни неофициални регламенти.(9) Когато Siscomex не обработва заявления за лицензии за внос, които не отговарят на изискванията за условията за плащане и минималните цени, не се взема официално решение по заявлението на вносителя. Тя остава висяща за неопределен срок.(10) Бразилската система изглежда не служи за прилагането на някакви мерки съвместими с ГАТТ, като нейната единствена функция е прилагането и администрирането на процедурите по вноса като инструмент за търговска политика за ограничаване на потоците от внос на текстилни продукти в Бразилия. Проучването също показа, че тази система позволява на бразилските власти да решават по един дискреционен и произволен начин на базата на неофициални и непубликувани основания относно непредоставянето на лицензии за внос. Чрез налагането на задължителни условия за плащане и минимални цени, като условия за издаването на лиценза, Бразилия е ограничила значително вноса на определени текстилни продукти, произхождащи от Общността, и е отблъснала голям брой евентуални клиенти за производителите от Общността.(11) Бразилия все още не е нотифицирала част от съответното законодателство (Comunicado Decex 37 от 17 декември 1997 г.); като останалата част е нотифицирана със закъснение от повече от една година, едва след инициирането от страна на Комисията на настоящото проучване по регламента и в това уведомление е пропусната известна съществена информация (например: списъкът на продуктите, подлежащи на процедури на лицензиране).(12) При тези обстоятелства, Комисията счита, че твърденията на подалия жалбата са основателни и че бразилските практики представляват пречка пред търговията по смисъла на член 2, параграф 1 от регламента, като те са в нарушение на следните разпоредби:- член Х.1 и ХI.1 на ГАТТ,- член 1, параграф 3, член 3, параграф 2, член 3, параграф 5, буква е) и член 5 от Споразумението за СТО относно лицензионните процедури по вноса.(13) Независимо от това, Комисията счита, че позоваването на горните правни основания не изключва прилагането на друга подходяща разпоредба на Споразумението за СТО, приложени към него, която може да бъде използвана при процедурите пред СТО.В. КОНСТАТАЦИИ, ОТНАСЯЩИ СЕ ДО НЕБЛАГОПРИЯТНИ ТЪРГОВСКИ ЕФЕКТИ(14) Проучването от страна на Комисията привлече вниманието върху огромния потенциал на бразилския пазар за висококонкурентните продукти, изнасяни от производителите на Общността. В тази връзка, главните констатации относно неблагоприятните търговски ефекти, причинени от оспорваните практики показват, че бразилската неавтоматична система за лицензиране на вноса представлява значително ограничение за достъпа до бразилския пазар за няколко текстилни продукта от Общността.(15) Проучването обхвана продукти, съдържащи се от глави 50—63 от Комбинираната номенклатура и разкри, че ефектите от бразилската система са различни при различните продуктови сектори. Общо взето, независимо от големия потенциал на бразилския пазар, износът на текстил от Общността за Бразилия не отбелязва значително повишение през периода между 1996 г. и 1997 г., особено когато бъде сравнен с този, отчетен на други подобни южноамерикански пазари.(16) Особено въвеждането на неавтоматичната система за лицензиране на вноса и начина, по който се прилага посредством задължителните условия на плащане и наложените минимални цени вече причини през 1997 г. (и в някои случаи и през 1996 г.) намаляване на износа на определени текстилни продукти от Европейския съюз, като например жакардови тъкани (дюшеклък) (кодове по КН: 55162310; 52104900); ленти с истински ивици (код по КН: 58063210), спално бельо (и сродни продукти) (кодове по КН: 63023290), осново-плетени платове от синтетични влакна за завеси (код по КН: 60024311), тъкани от изкуствени щапелни влакна за неофициално облекло (например лиоцел, еластан) (код по КН: 55161300) за Бразилия.(17) Оспорваните бразилски практики доведоха до значителна загуба на конкурентоспособност на бразилския пазар за износителите на някои текстилни продукти от Общността. Подобна загуба на конкурентоспособност беше особено драстична в такива сектори, като например този на жакардовите тъкани (дюшеклък), платове от синтетични влакна за завеси или ленти с истински ивици за тапицерия, които са обект на минимални вносни цени.(18) Въвеждането на оспорваните мерки доведе в много случаи до значителна загуба на броя и важността на бразилските клиенти, както и на броя и важността на получените или потвърдени поръчки.(19) Изискването за минимални цени също доведе до значително намаляване на гамата от продукти, които можеха да бъдат изнасяни за Бразилия. С други думи, продуктите, чиято експортна цена е твърде ниска в сравнение с изискваната задължителна минимална цена, вече не можеха да бъдат изнасяни, защото нямаше да бъдат конкурентоспособни на по-високата цена. Достатъчно значителна, тази последица често се получава по отношение на продукти с ниски цени, за които има по-голяма местна конкуренция. Съответно, бразилският вносител се насочва към покупка на бразилския продукт, който, ако не бяха наложените задължителни минимални цени, щеше да бъде по-скъп от еквивалентния текстилен продукт на Общността.(20) Друг допълнителен неблагоприятен търговски ефект, понесен от производителите/износителите на текстилни продукти от Общността е необходимостта от промяната на техническата спецификация или състав на даден продукт. Тази промяна се изисква от необходимостта да се спазват изискваните минимални цени. Една промяна на техническата спецификация на продукта в някои случаи е единственият начин да се получи продукт, чиято цена отговаря на изискваната минимална такава и който е все още е икономически жизнеспособен. В това отношение службите на Комисията имаха примери, при които, какъвто е случаят с дюшеклъка, процентът на памук, изкуствена коприна, полиестер и пр. в даден продукт трябваше да бъде променен, например, чрез използването на нови суровини (като например, изкуствена коприна) или чрез използването на нова суровина, което води до различно тегло на квадратен метър (като например полипропилен).(21) Използваната на бразилската неавтоматична система за лицензиране на вноса като търговска политика за контролиране на търговските потоци доведе в някои текстилни сектори до пълна промяна на пазарните условия, което в някои случаи доведе почти до затваряне бразилския пазар за износителите на текстил от Общността. Например минималната вносна цена от 20 USD/kg, наложена от бразилските власти върху вноса на жакардови тъкани (дюшеклък) по код КН 55162310 е повече от два пъти по-висока от нормалната продажна цена на този продукт (т.е. 8—11 USD/kg). Подобно увеличение на цената причини значителна загуба на конкурентоспособност на бразилския пазар за износителите от Общността за този местен текстилен продукт.(22) Затова Комисията стигна до заключението, че гореспоменатите ефекти представляват неблагоприятни търговски ефекти по смисъла на член 2, параграф 4 от регламента.Г. ИНТЕРЕС НА ОБЩНОСТТА(23) През последните няколко години, европейските износители и производители заведоха три дела срещу бразилските практики, които имаха рестриктивен ефект върху износа от Общността на различни продукти (дебелолистна стомана, текстил и сорбитол). Тези мерки, изглежда бяха насочени към конкретни чувствителни сектори, по един непрозрачен начин и посредством много гъвкав процес на вземане на решения. Поради тази причина, от голямо значение е за Общността да се справи по комплексен начин с бразилската система.(24) Освен това, осигуряването на пълното спазване на задълженията от страна на партньорите в СТО е от изключителна важност за Общността, която е поела ангажименти по същите задължения. Основното за доброто функциониране на една многостранна търговска система е да се води системна борба срещу всички практики, които се считат за несъвместими със СТО.(25) Що се отнася до случая Febeltex, като се взема пред вид значението на текстилната промишленост за Общността като цяло и необходимостта да се осигури справедлив достъп до пазарите на трети страни за текстилните продукти на Общността, Общността трябва незабавно да протестира срещу бразилската неавтоматична система за лицензиране, в съответствие с имащите отношение разпоредби на Споразумението за процедурите за лицензиране на вноса, ГАТТ 1994 г. и Споразумението за уреждане на спорове в СТО.Д. ЗАКЛЮЧЕНИЯ, КОИТО ТРЯБВА ДА БЪДАТ НАПРАВЕНИ И МЕРКИ, КОИТО ТРЯБВА ДА БЪДАТ ВЗЕТИ(26) Бяха проведени срещи и разменени писма със съответните бразилски власти за допълнително обсъждане на този въпрос, с оглед намирането на решение по пътя на преговорите, но бразилските власти не представиха никакво предложение с оглед подобно решение.(27) При тези обстоятелства, изглежда, че интересите на Общността изискват завеждането на процедура в СТО за решаване на спора,РЕШИ:Член 11. Бразилската неавтоматична система за лицензиране, задължителни минимални цени и задължителни условия за плащане изглежда, че не съответстват на задълженията, която тази страна е поела по Споразумението от Маракеш за създаването на Световната търговска организация и представлява "пречка за търговията" по смисъла на член 2, параграф 1 от Регламент (ЕО) № 3286/94.2. Общността ще заведе дело срещу Бразилия по Споразумението за правилата и процедурите за уреждане на спорове и други имащи отношение разпоредби на СТО, с оглед на отстраняването на пречката за търговията.Член 2Настоящото решение се прилага от датата на публикуването му в Официален вестник на Европейските общности.Съставено в Брюксел на 17 март 1999 година.За КомисиятаLeon BrittanЗаместник-председател[1] ОВ L 349, 31.12.1994 г., стр. 71.[2] ОВ L 41, 23.2.1995 г., стр. 3.[3] Известие за започване на процедура за проверка относно пречка за търговията по смисъла на Регламент (ЕО) № 3286/94 на Съвета, обхваща търговските практики, поддържани от Бразилия по отношение на търговията с текстилни продукти (ОВ C 63, 27.2.98, стр. 2).--------------------------------------------------


title: 2013/696/ОВППС: Решение EUTM Мали/2/2013 на Комитета по политика и сигурност от 12 ноември 2013 година за създаване на Комитет на участващите държави за военната мисия на Европейския съюз в подкрепа на обучението на въоръжените сили на Мали (EUTM Мали)

text:
               30.11.2013

               BG

               Официален вестник на Европейския съюз

               L 320/31

         РЕШЕНИЕ EUTM МАЛИ/2/2013 НА КОМИТЕТА ПО ПОЛИТИКА И СИГУРНОСТ
   от 12 ноември 2013 година
   за създаване на Комитет на участващите държави за военната мисия на Европейския съюз в подкрепа на обучението на въоръжените сили на Мали (EUTM Мали)
   (2013/696/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Решение 2013/34/ОВППС на Съвета от 17 януари 2013 година за военна мисия на Европейския съюз в подкрепа на обучението на въоръжените сили на Мали (EUTM Мали) (1), и по-специално член 8, параграф 5 от него,
   като има предвид, че:

               (1)

               Съгласно член 8, параграф 5 от Решение 2013/34/ОВППС, Съветът упълномощи Комитета по политика и сигурност (КПС) да взема необходимите решения за създаване на Комитет на участващите държави за военната мисия на Европейския съюз в подкрепа на обучението на въоръжените сили на Мали (EUTM Мали).

               (2)

               В заключенията на Европейския съвет от Ница от 7, 8 и 9 декември 2000 г. и заключенията от Брюксел от 24 и 25 октомври 2002 г. се установяват правилата за участието на трети държави в операции по управление на кризи и за създаването на комитет на участващите държави.

               (3)

               Комитетът на участващите държави следва да бъде форум за обсъждане с участващите трети държави на всички проблеми, във връзка с управлението на EUTM Мали. КПС, който осъществява политическия контрол и стратегическото ръководство на EUTM Мали, следва да взема предвид становищата, изразени от Комитета на участващите държави.

               (4)

               В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната. Следователно Дания не участва в приемането на настоящото решение и не е обвързана от него, нито от неговото прилагане,

         ПРИЕ НАСТОЯЩОТО РЕШЕНИЕ:
   Член 1
   Създаване и мандат
   Създава се Комитет на участващите държави за военната мисия на Европейския съюз в подкрепа на обучението на въоръжените сили на Мали (EUTM Мали). Неговият мандат е установен в заключенията на Европейския съвет от Ница от 7, 8 и 9 декември 2000 г. и в заключенията от Брюксел от 24 и 25 октомври 2002 г.
   Член 2
   Състав
   1.   Членове на Комитета на участващите държави са:

               —

               представители на всички държави членки,

               —

               представители на трети държави, които участват в EUTM Mali и предоставят значим принос.

         2.   На заседанията на Комитета на участващите държави може да присъства и представител на Комисията.
   Член 3
   Информация от командващия мисията на ЕС
   Комитетът на участващите държави бива информиран от командващия мисията на ЕС.
   Член 4
   Председател
   Председател на Комитета на участващите държави е върховният представител на Съюза по въпросите на външните работи и политиката на сигурност или негов представител, като председателят провежда тесни консултации с председателя на Военния комитет на Европейския съюз или с негов представител.
   Член 5
   Заседания
   1.   Комитетът на участващите държави се свиква периодично от председателя. Когато обстоятелствата го изискват, могат да бъдат свиквани извънредни заседания по инициатива на председателя или по искане на представител на участваща държава.
   2.   Председателят разпраща предварително проекта за дневен ред и документите, свързани със заседанието. Председателят отговаря за информирането на Комитета по политика и сигурност за резултатите от обсъжданията в Комитета на участващите държави.
   Член 6
   Поверителност
   1.   Съгласно Решение 2013/488/ЕС на Съвета от 23 септември 2013 г. (2) за заседанията и работата на Комитета на участващите държави се прилагат правилата на Съвета относно сигурността. По-специално, представителите в Комитета на участващите държави притежават необходимото разрешение за достъп до класифицирана информация.
   2.   По отношение на обсъжданията на Комитета на участващите държави се прилага задължението за служебна тайна, освен ако Комитетът на участващите държави не реши друго с единодушие.
   Член 7
   Влизане в сила
   Настоящото решение влиза в сила в деня на приемането му.

      Съставено в Брюксел на 12 ноември 2013 година.

            За Комитета по политика и сигурност

            Председател

         W. STEVENS

      (1)  ОВ L 14, 18.1.2013 г., стp. 19.

      (2)  Решение 2013/488/ЕС на Съвета от 23 септември 2013 година относно правилата за сигурност за защита на класифицирана информация на EC (ОВ L 274, 15.10.2013 г., стp. 1).


title: 2013/592/ЕС: Решение на Европейския парламент от 17 април 2013 година относно освобождаването от отговорност във връзка с изпълнението на бюджета на Европейската железопътна агенция за финансовата 2011 година

text:
               16.11.2013

               BG

               Официален вестник на Европейския съюз

               L 308/277

      РЕШЕНИЕ НА ЕВРОПЕЙСКИЯ ПАРЛАМЕНТ

   от 17 април 2013 година
   относно освобождаването от отговорност във връзка с изпълнението на бюджета на Европейската железопътна агенция за финансовата 2011 година
   (2013/592/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската железопътна агенция за финансовата 2011 година,

               —

               като взе предвид доклада на Сметната палата относно годишните отчети на Европейската железопътна агенция за финансовата 2011 година, придружен от отговорите на Агенцията (1),

               —

               като взе предвид препоръката на Съвета от 12 февруари 2013 г. (05753/2013 – C7-0041/2013),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               — като взе предвид Регламент (ЕО) № 881/2004 на Европейския парламент и на Съвета от 29 април 2004 година за създаване на Европейска железопътна агенция („Регламент за създаване на Агенция“) (4), и по-специално член 39 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на Комисията по бюджетен контрол и становището на Комисията по транспорт и туризъм (A7–0103/2013),

               1.

               Освобождава от отговорност изпълнителния директор на Европейската железопътна агенция във връзка с изпълнението на бюджета на Агенцията за финансовата 2011 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейската железопътна агенция, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 388, 15.12.2012 г., стр. 145.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 164, 30.4.2004 г., стр. 1.

      (5)  ОВ L 357, 31.12.2002 г., стр. 72.

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ

      от 17 април 2013 година
      съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейската железопътна агенция за финансовата 2011 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейската железопътна агенция за финансовата 2011 година,

                  —

                  като взе предвид доклада на Сметната палата относно годишните отчети на Европейската железопътна агенция за финансовата 2011 година, придружен от отговорите на Агенцията (1),

                  —

                  като взе предвид препоръката на Съвета от 12 февруари 2013 г. (05753/2013 – C7-0041/2013),

                  —

                  като взе предвид член 319 от Договора за функционирането на Европейския съюз,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

                  —

                  като взе предвид Регламент (ЕО) № 881/2004 на Европейския парламент и на Съвета от 29 април 2004 година за създаване на Европейска железопътна агенция („Регламент за създаване на Агенция“) (4), и по-специално член 39 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

                  —

                  като взе предвид член 77 и приложение VI към своя правилник,

                  —

                  като взе предвид доклада на Комисията по бюджетен контрол и становището на Комисията по транспорт и туризъм (A7–0103/2013),

                  A.

                  като има предвид декларацията на Сметната палата, че е получила достатъчна увереност, че годишните отчети на Европейската железопътна агенция („Агенцията“) за финансовата 2011 година са надеждни и че свързаните с тях операции са законосъобразни и редовни;

                  Б.

                  като има предвид, че на 10 май 2012 г. Парламентът освободи изпълнителния директор на Агенцията от отговорност във връзка с изпълнението на бюджета на Агенцията за финансовата 2010 година (6) и в резолюцията, придружаваща решението за освобождаване от отговорност, Парламентът, наред с другото:

                              —

                              изрази съжаление поради факта, че грешки в бюджетните прогнози са довели до отмяната или забавянето на определени инвестиции; настоятелно призова Агенцията да информира незабавно органа по освобождаване от отговорност за предприетите мерки, за да се даде възможност за по-добро прогнозиране на разходите,

                              —

                              припомни, че Агенцията вече е пренесла значителна сума от бюджетните кредити през финансовата 2008 и 2009 година за финансовата 2010 година; счете, че тези тежки нарушения на принципа на ежегодност на бюджета не могат да бъдат допускани в бъдеще и че в случай на ново нарушение на този бюджетен принцип освобождаването от отговорност във връзка с изпълнението на бюджета следва да бъде отказано; призова Агенцията да предприеме мерките, изисквани за незабавно поправяне на положението,

                              —

                              счете, че Агенцията не е предприела адекватни мерки за разрешаване на проблема с преноса на бюджетни кредити от една година за следващата; припомни значението на бюджетния принцип на ежегодност; призова Агенцията да информира органа по освобождаване от отговорност за действията, които е предприела за подобряване на изпълнението на годишния бюджет и за намаляване на преноса на бюджетни кредити,

                              —

                              настоятелно призова Агенцията да създаде многогодишен план, в който дългосрочните цели се превръщат в многогодишни задачи и съответни ключови показатели за изпълнението; подчерта, че това ще предостави по-добра информация на заинтересованите лица относно целите, дейностите, стратегическите приоритети и разпределението на ресурсите на Агенцията,

                              —

                              призова Агенцията да изпълни препоръките на службата за вътрешен одит (IAS), свързани с одита на управлението на човешките ресурси, извършен от IAS през 2009 г.;

                  В.

                  като има предвид, че съгласно доклада относно годишните отчети на Агенцията за 2011 г. (7) бюджетът на Агенцията за 2011 г. е бил в размер на 25 988 665 EUR в сравнение с 24 147 240 EUR през 2010 г., което представлява увеличение със 7,62 % в сравнение с предходната година.

         Бюджетно и финансово управление

                  1.

                  Отбелязва въз основа на годишния отчет за дейността на Агенцията, че за 95 % от бюджетните кредити са били поети задължения и 81 % са били използвани за плащания; отбелязва по-специално, че:

                              —

                              по дял I „Разходи за персонала“ общият размер на бюджетните кредити за поети задължения е възлизал на 15 930 664 EUR (100 %), от които 99 % са били използвани за извършване на плащания (15 710 948 EUR), докато 1 % от бюджетните кредити са били пренесени за 2012 г. (219 716 EUR),

                              —

                              по дял II „Административни разходи“ общият размер на бюджетните кредити за поети задължения е възлизал на 2 212 548 EUR (почти 100 %), от които 75 % са били използвани за извършване на плащания (1 649 635 EUR), докато 25 % от бюджетните кредити са били пренесени за 2012 г. (562 913 EUR),

                              —

                              по дял III „Оперативни разходи“ общият размер на бюджетните кредити за поети задължения е възлизал на 6 495 020 EUR (83 %), от които 47 % са били използвани за извършване на плащания (3 659 761 EUR), докато 36 % от бюджетните кредити са били прехвърлени за 2012 г. (2 835 259 EUR).

                  2.

                  Признава, че процентът на плащанията за бюджетни кредити се подобрява за всички дялове, но остава нисък за дял III — 47 % (39 % през 2010 г.); изисква Агенцията да предприеме допълнителни действия за отстраняване на тази слабост, тъй като положението е в противоречие с бюджетния принцип на ежегодност и незабавно да докладва на бюджетния орган.

         Персонал

                  3.

                  Отбелязва въз основа на доклада на Сметната палата, че Агенцията ще трябва да замени половината от оперативния си персонал през периода 2013—2015 г.; призовава Агенцията да информира органа по освобождаване от отговорност относно предприетите действия за овладяване на тази трудна ситуация, която може да причини сериозни затруднения в оперативните ѝ дейности.

         Две седалища

                  4.

                  Отбелязва, че Агенцията признава, че използването на две седалища води до неефективност и допълнителни разходи; освен това отбелязва, че Агенцията полага всички усилия с цел свеждане до минимум на отрицателното въздействие на решението за седалището на Агенцията.

                  5.

                  Отбелязва въз основа на годишния отчет за дейността, че подготвителният етап на проекта за увеличаване на капацитета на седалището във Валансиен е бил приключен; освен това отбелязва, че подобрението на помещенията в Лил е било отложено поради липса на ресурси.

         Счетоводна система

                  6.

                  Отбелязва въз основа на годишния отчет за дейността на Агенцията, че Агенцията е актуализирала своя наръчник за финансовите процедури съгласно използването на модулите на работен процес на базата на текущо начисляване (ABAC) и ABAC активи; освен това отбелязва, че модулът ABAC активи е бил приложен през 2011 г.

                  7.

                  Приветства Агенцията за въвеждането от 1 септември 2010 г. на централизирана система за регистриране на входящи фактури; подчертава, че тази мярка е необходима за гарантиране на навременното регистриране на всички фактури и спомага за избягване на забавяне при обработката на плащанията.

         Пренос на бюджетни кредити

                  8.

                  Отбелязва въз основа на доклада на Сметната палата, че пренесените за 2012 г. бюджетни кредити са в размер на 3 617 887 EUR; призовава Агенцията да предприеме допълнително действие за отстраняване на тази слабост, тъй като положението е в противоречие с бюджетния принцип на ежегодност.

         Процедури за набиране на персонал

                  9.

                  Отбелязва въз основа на доклада на Сметната палата, че Агенцията би могла да подобри своите процедури за набиране на персонал с цел да се гарантира пълна прозрачност и равно третиране на кандидатите; призовава Агенцията да информира органа по освобождаване от отговорност за мерките, които е взела за подобряване на процедурите за набиране на персонал; счита, че някои от разпоредбите на Правилника за длъжностните лица могат да представляват значителна административна тежест; следователно насърчава Комисията да осигури известна степен на опростяване по отношение на агенциите съгласно член 110 от Правилника за длъжностните лица.

                  10.

                  Отбелязва въз основа на годишния отчет за дейността, че персоналът е бил нает, както е било планирано, като процентът на незаетите длъжности в края на годината е бил 2,78 %; освен това отбелязва, че общият брой на персонала в края на 2011 г. е бил 140 временно наети служители и 14 души друг персонал (договорно наети служители и командировани национални експерти).

         Конфликти на интереси

                  11.

                  Призовава Агенцията да следи отблизо и да забранява конфликти на интереси, когато наема експерти и служители от сектора, върху който упражнява надзор.

         Вътрешен одит

                  12.

                  Отбелязва въз основа на информация от Агенцията, че службата за вътрешен одит (IAS) е извършила одит „Експертно управление при оперативната съвместимост“ през 2011 г., за да предостави разумни гаранции относно адекватността и ефективността на системата за вътрешен контрол по отношение на експертното управление при оперативната съвместимост в Агенцията; отбелязва, че въз основа на резултатите IAS е отправила шест препоръки, от които две са били определени като „много важни“, три — като „важни“, а една — като „желателна“; призовава Агенцията да изпълни препоръките на IAS и да информира органа по освобождаване от отговорност за предприетите действия.

                  13.

                  Приветства инициативата на Агенцията за създаване в края на 2007 г. на Структура за вътрешен одит, която се занимава с предоставяне на подкрепа и съвети на изпълнителния директор и с управлението на вътрешния контрол, оценката на риска и вътрешния одит; освен това отбелязва, че дейността на Структурата за вътрешен одит през 2011 г. е била насочена към предоставяне на подкрепа за управлението по отношение на годишната оценка на 16 стандарта за вътрешен контрол, преразглеждането на рамката за управление на риска, координация на оценката на риска за 2011 г. и разработването на конкретна политика относно управлението на конфликти на интереси в рамките на Агенцията.

                  14.

                  По отношение на други забележки, придружаващи решението за освобождаване от отговорност, които имат хоризонтален характер, препраща към своята резолюция от 17 април 2013 (8) относно резултатите от дейността, финансовото управление и контрола на агенциите.

         (1)  ОВ C 388, 15.12.2012 г., стр. 145.

         (2)  ОВ L 248, 16.9.2002 г., стр. 1.

         (3)  ОВ L 298, 26.10.2012 г., стр. 1.

         (4)  ОВ L 164, 30.4.2004 г., стр. 1.

         (5)  ОВ L 357, 31.12.2002 г., стр. 72.

         (6)  ОВ L 286, 17.10.2012 г., стр. 229.

         (7)  Доклад относно годишните отчети за 2011 г., стр. 6.

         (8)  Приети текстове, P7_TA(2013)0134 (вж. страница 374 от настоящия брой на Официален вестник).


title: 2013/229/ЕС: Решение на Съвета от 14 май 2013 година относно започването на автоматизиран обмен на данни по отношение на дактилоскопични данни в Румъния

text:
               24.5.2013

               BG

               Официален вестник на Европейския съюз

               L 138/11

         РЕШЕНИЕ НА СЪВЕТА
   от 14 май 2013 година
   относно започването на автоматизиран обмен на данни по отношение на дактилоскопични данни в Румъния
   (2013/229/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Решение 2008/615/ПВР на Съвета от 23 юни 2008 г. относно засилването на трансграничното сътрудничество, по-специално в борбата срещу тероризма и трансграничната престъпност (1), и по-специално член 25 от него,
   като взе предвид Решение 2008/616/ПВР на Съвета от 23 юни 2008 г. за изпълнение на Решение 2008/615/ПВР (2), и по-специално член 20 от него и глава 4 от приложението към него,
   като има предвид, че:

               (1)

               Съгласно Протокола относно преходните разпоредби, приложен към Договора за Европейския съюз, към Договора за функционирането на Европейския съюз и към Договора за създаване на Европейската общност за атомна енергия, правните последици от актовете на институциите, органите, службите и агенциите на Съюза, приети преди влизането в сила на Договора от Лисабон, се запазват дотогава, докато тези актове не бъдат отменени, обявени за нищожни или изменени в приложение на Договорите.

               (2)

               От това следва, че член 25 от Решение 2008/615/ПВР е приложим и че Съветът трябва да реши с единодушие дали държавите-членки са изпълнили разпоредбите на глава 6 от посоченото решение.

               (3)

               Член 20 от Решение 2008/616/ПВР предвижда, че решенията, посочени в член 25, параграф 2 от Решение 2008/615/ПВР, се вземат въз основа на доклад за оценка, който се изготвя на основата на въпросник. По отношение на автоматизирания обмен на данни в съответствие с глава 2 от Решение 2008/615/ПВР докладът за оценка се основава на посещение за оценка и на пилотно изпитване.

               (4)

               Съгласно глава 4, точка 1.1 от приложението към Решение 2008/616/ПВР въпросникът, съставен от съответната работна група на Съвета, се отнася за всички случаи на автоматизиран обмен на данни и трябва да бъде попълнен от държавата-членка веднага щом тя счете, че е изпълнила необходимите условия за обмен на данни за съответната категория данни.

               (5)

               Румъния е попълнила въпросника относно защитата на данни, както и въпросника относно обмена на дактилоскопични данни.

               (6)

               Румъния е осъществила успешно пилотно изпитване с Австрия.

               (7)

               Проведено е посещение за оценка в Румъния, като екипът за оценка от Австрия е изготвил доклад за посещението и го е предал на съответната работна група на Съвета.

               (8)

               На Съвета е представен доклад за цялостна оценка, в който са обобщени резултатите от въпросника, посещението за оценка и пилотното изпитване на обмена на дактилоскопични данни,

         ПРИЕ НАСТОЯЩОТО РЕШЕНИЕ:
   Член 1
   За целите на автоматизираното търсене на дактилоскопични данни Румъния е изпълнила изцяло общите разпоредби за защита на данните на глава 6 от Решение 2008/615/ПВР и има право да получава и предоставя лични данни съгласно член 9 от посоченото решение, считано от датата на влизане в сила на настоящото решение.
   Член 2
   Настоящото решение влиза в сила в деня на приемането му.

      Съставено в Брюксел на 14 май 2013 година.

            За Съвета

            Председател

         M. NOONAN

      (1)  ОВ L 210, 6.8.2008 г., стр. 1.

      (2)  ОВ L 210, 6.8.2008 г., стр. 12.


title: Решение 2013/186/ОВППС на Съвета от 22 април 2013 година за изменение на Решение 2012/739/ОВППС относно ограничителни мерки срещу Сирия

text:
                  23.4.2013

                  BG

                  Официален вестник на Европейския съюз

                  L 111/101

         РЕШЕНИЕ 2013/186/ОВППС НА СЪВЕТА
         от 22 април 2013 година
         за изменение на Решение 2012/739/ОВППС относно ограничителни мерки срещу Сирия
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 29 от него,
         като има предвид, че:

                     (1)

                     На 29 ноември 2012 г. Съветът прие Решение 2012/739/ОВППС относно ограничителни мерки срещу Сирия (1).

                     (2)

                     На 18 февруари 2013 г. Съветът заяви, че следва да бъде направена оценка и преглед на режима на санкциите срещу Сирия с цел оказване на подкрепа и подпомагане на опозицията.

                     (3)

                     Съветът смята за необходимо да въведе дерогации от някои ограничителни мерки за подпомагане на цивилното население на Сирия, по-специално с цел решаване на хуманитарни проблеми, връщане към нормалния живот, поддържане на основните услуги, възстановяване и връщане към нормалната стопанска дейност, както и за други граждански цели. Съветът смята, че в процеса за предоставяне на дерогации следва да бъдат консултирани Сирийската национална коалиция на опозицията и революционните сили, които ЕС приема като легитимни представители на сирийския народ.

                     (4)

                     Във връзка с това Съветът реши да измени мерките, свързани със забраната на внос на нефт, забраната за износ на ключово оборудване и технологии за основни сектори на сирийската нефтена и газова промишленост и забраната на инвестициите в сирийската нефтена промишленост.

                     (5)

                     От страна на Съюза са необходими допълнителни действия за изпълнението на някои мерки.

                     (6)

                     Решение 2012/739/ОВППС следва да бъде съответно изменено,

               ПРИЕ НАСТОЯЩОТО РЕШЕНИЕ:

            Член 1
            Решение 2012/739/ОВППС на Съвета се изменя, както следва:

                        1)

                        Добавят се следните членове:

                           „Член 6a
                           За подпомагане на цивилното население на Сирия, по-специално с цел решаване на хуманитарни проблеми, връщане към нормалния живот, поддържане на основните услуги, възстановяване и връщане към нормалната стопанска дейност, както и за други граждански цели, и чрез дерогация от член 6, параграфи 1 и 2 компетентните органи на дадена държава членка могат да разрешат покупката, вноса или превоза на суров нефт и нефтопродукти от Сирия и предоставянето на финансиране или финансова помощ във връзка с това, включително финансови деривати, както и услуги по застраховане и презастраховане, ако са изпълнени следните условия:

                                       а)

                                       проведени са предварителни консултации от съответната държава членка със Сирийската национална коалиция на опозицията и революционните сили;

                                       б)

                                       съответните дейности не принасят пряка или косвена полза на лице или образувание, посочено в член 25, параграф 1; и

                                       в)

                                       съответните дейности не нарушават никоя забрана, установена в настоящото решение.

                                 Съответната държава членка информира останалите държави членки за всяко разрешение, дадено съгласно настоящия член.“

                           „Член 9a
                           За подпомагане на цивилното население на Сирия, по-специално с цел решаване на хуманитарни проблеми, връщане към нормалния живот, поддържане на основните услуги, възстановяване и връщане към нормалната стопанска дейност, както и за други граждански цели, и чрез дерогация от член 8, параграфи 1 и 2 компетентните органи на дадена държава членка могат да разрешат продажбата, доставката или трансферът на ключово оборудване и технологии за основните сектори на сирийската нефтена и газова промишленост, посочени в член 8, параграф 1, или за сирийски или притежавани от Сирия предприятия, които извършват дейности в тези сектори извън Сирия, предоставянето на техническа помощ или обучение и други услуги във връзка с това, както и финансиране или финансова помощ, ако са изпълнени следните условия:

                                       а)

                                       проведени са предварителни консултации от съответната държава членка със Сирийската национална коалиция на опозицията и революционните сили;

                                       б)

                                       съответните дейности не принасят пряка или косвена полза на лице или образувание, посочено в член 25, параграф 1; и

                                       в)

                                       съответните дейности не нарушават никоя забрана, установена в настоящото решение.

                                 Съответната държава членка информира останалите държави членки за всяко разрешение, дадено съгласно настоящия член.“

                           „Член 14a
                           За подпомагане на цивилното население на Сирия, по-специално с цел решаване на хуманитарни проблеми, връщане към нормалния живот, поддържане на основните услуги, възстановяване и връщане към нормалната стопанска дейност, както и за други граждански цели, и чрез дерогация от член 13, букви а), в) и д) компетентните органи на дадена държава членка могат да разрешат предоставянето на всякакви финансови заеми или кредити на сирийски предприятия или с цел придобиване или увеличаване на участието в сирийски предприятия, които извършват дейности в секторите проучване, производство или рафиниране на сирийската нефтена промишленост, или на сирийски или притежавани от Сирия предприятия, които извършват дейности в тези сектори извън Сирия, или с цел създаване на всякакви съвместни предприятия със сирийски предприятия, които извършват дейности в секторите проучване, производство или рафиниране на сирийската нефтена промишленост, както и с всякакви дъщерни дружества или поделения под техен контрол, ако са изпълнени следните условия:

                                       а)

                                       проведени са предварителни консултации от съответната държава членка със Сирийската национална коалиция на опозицията и революционните сили;

                                       б)

                                       съответните дейности не принасят пряка или косвена полза на лице или образувание, посочено в член 25, параграф 1; и

                                       в)

                                       съответните дейности не нарушават никоя забрана, определена в настоящото решение.

                                 Съответната държава членка информира останалите държави членки за всяко разрешение, дадено съгласно настоящия член.“

                        2)

                        Член 31 се заменя със следното:

                           „Член 31

                              1.   Настоящото решение се прилага до 1 юни 2013 г. То подлежи на постоянен преглед. Действието му се подновява или то се изменя, в зависимост от случая, ако Съветът прецени, че целите му не са постигнати.

                              2.   Предвидените в членове 6а, 9а и 14а дерогации се преразглеждат преди изтичането на срока на действие на настоящото решение, като се взема предвид значението им за подпомагането на цивилното население на Сирия.“.

            Член 2
            Настоящото решение влиза в сила в деня на публикуването му в Официален вестник на Европейския съюз.

            Съставено в Люксембург на 22 април 2013 година.

                  За Съвета

                  Председател

               C. ASHTON

            (1)  ОВ L 330, 30.11.2012 г., стр. 21.


title: 2009/453/ЕО: Решение на Комисията от 11 юни 2009 година за прекратяване на антидъмпинговата процедура във връзка с вноса на метален натрий с произход от Съединените американски щати

text:
               12.6.2009

               BG

               Официален вестник на Европейския съюз

               L 149/76

      РЕШЕНИЕ НА КОМИСИЯТА

   от 11 юни 2009 година
   за прекратяване на антидъмпинговата процедура във връзка с вноса на метален натрий с произход от Съединените американски щати
   (2009/453/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 384/96 на Съвета от 22 декември 1995 г. за защита срещу дъмпингов внос на стоки от страни, които не са членки на Европейската общност (1) (наричан по-долу „основният регламент“), и по-специално член 9 от него,
   след консултации с консултативния комитет,
   като има предвид, че:
   1.   ПРОЦЕДУРА

   1.1.   Образуване на процедура

               (1)

               На 23 юли 2008 г. Комисията обяви с известие, публикувано в Официален вестник на Европейския съюз
                   (2) (наричано по-долу „известието за образуване на процедура“), образуването на антидъмпингова процедура във връзка с вноса в Общността на натрий в насипно състояние с произход от Съединените американски щати (наричани по-долу „САЩ“), обикновено деклариран под код по КН ex 2805 11 00 (наричан по-долу „разглежданият продукт“).

               (2)

               Процедурата бе образувана след подаването на жалба на 10 юни 2008 г. от единствения производител в Общността Métaux Spéciaux (MSSA SAS) (наричан по-долу „жалбоподателят“).

               (3)

               На 23 юли 2008 г. Комисията започна разследване на субсидиране във връзка с вноса на същия продукт с произход от САЩ (3). Това разследване приключи с Решение 2009/452/ЕО на Комисията (4).

         1.2.   Засегнати страни и проверки на място

               (4)

               Комисията уведоми официално жалбоподателя, единствения известен износител/производител в САЩ, вносителите и потребителите, за които е известно, че са засегнати, както и представителите на САЩ за образуването на процедурата. На заинтересованите страни бе предоставена възможност да изразят становищата си в писмен вид и да поискат изслушване в рамките на определения в известието за образуване на процедурата срок.

               (5)

               Комисията изпрати въпросници на всички страни, за които е известно, че са засегнати, и получи отговори от представителите на САЩ, от единствения производител износител в САЩ (наричан по-долу „оказалият съдействие производител износител“), от жалбоподателя и от трима потребители от Общността.

               (6)

               Комисията изиска и провери цялата информация, която счете за необходима за определяне на дъмпинга, произтичащата вреда и интереса на Общността, и извърши проверки в помещенията на следните дружества:

                              Производител от Общността:

                                       —

                                       Métaux Spéciaux (MSSA SAS), Saint-Marcel, Франция

                              Производител износител в САЩ:

                                       —

                                       E.I. DuPont De Nemours and Company, Wilmington, Delaware

                              Свързан търговец в Швейцария:

                                       —

                                       DuPont De Nemours International S.A., Geneva

                              Потребители в Общността:

                                       —

                                       Rohm and Haas Europe Sàrl, Morges, Швейцария

                                       —

                                       Evonik Degussa GmbH, Frankfurt, Германия

         1.3.   Период на разследване и разглеждан период

               (7)

               Разследването на дъмпинга и вредата обхвана периода от 1 юли 2007 г. до 30 юни 2008 г. (наричан по-долу „периодът на разследване“ или „ПР“). Проучването на тенденциите, имащи отношение към оценката на вредата, обхвана периода от 1 януари 2005 г. до края на периода на разследване (наричан по-долу „разглежданият период“).

         2.   ОТТЕГЛЯНЕ НА ЖАЛБАТА И ПРЕКРАТЯВАНЕ НА ПРОЦЕДУРАТА

               (8)

               С писмо до Комисията от 1 април 2009 г. жалбоподателят официално оттегли своята жалба. Според жалбоподателя оттеглянето на жалбата е продиктувано от промяна в обстоятелствата.

               (9)

               В съответствие с член 9, параграф 1 от основния регламент при оттегляне на жалбата процедурата може да бъде прекратена, освен когато прекратяването не е в интерес на Общността.

               (10)

               Комисията прецени, че настоящата процедура следва да бъде прекратена, тъй като при разследването не бяха приведени никакви доводи, които да показват, че такова прекратяване не би било в интерес на Общността. Заинтересованите страни бяха съответно информирани и им беше предоставена възможност да направят коментар. Не бяха получени обаче никакви коментари, които да сочат, че това прекратяване не би било в интерес на Общността.

               (11)

               Следователно Комисията стигна до заключение, че антидъмпинговата процедура във връзка с вноса в Общността на натрий в насипно състояние с произход от САЩ следва да бъде прекратена без налагане на антидъмпингови мерки,

         РЕШИ:
   Член единствен
   Антидъмпинговата процедура във връзка с вноса на натрий в насипно състояние, попадащ под код по КН ex 2805 11 00, с произход от Съединените американски щати, се прекратява.

      Съставено в Брюксел на 11 юни 2009 година.

            За Комисията

         Catherine ASHTON

            Член на Комисията

      (1)  ОВ L 56, 6.3.1996 г., стр. 1.

      (2)  ОВ С 186, 23.7.2008 г., стр. 32.

      (3)  ОВ С 186, 23.7.2008 г., стр. 35.

      (4)  Вж. стр. 74 от настоящия брой на Официален вестник.


title: Решение (ЕС) 2016/1570 на Европейския парламент от 28 април 2016 година относно освобождаването от отговорност във връзка с изпълнението на бюджета на Европейската полицейска служба (Европол) за финансовата 2014 година

text:
               14.9.2016

               BG

               Официален вестник на Европейския съюз

               L 246/361

         РЕШЕНИЕ (ЕС) 2016/1570 НА ЕВРОПЕЙСКИЯ ПАРЛАМЕНТ
   от 28 април 2016 година
   относно освобождаването от отговорност във връзка с изпълнението на бюджета на Европейската полицейска служба (Европол) за финансовата 2014 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската полицейска служба за финансовата 2014 година,

               —

               като взе предвид доклада на Сметната палата относно годишните отчети на Европейската полицейска служба за финансовата 2014 година, придружен от отговора на Службата (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2014 година в съответствие с член 287 от Договора за функционирането на ЕС,

               —

               като взе предвид препоръката на Съвета от 12 февруари 2016 г. относно освобождаването от отговорност на Службата във връзка с изпълнението на бюджета за финансовата 2014 година (05584/2016 – C8-0084/2016),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Решение 2009/371/ПВР на Съвета от 6 април 2009 г. за създаване на Европейска полицейска служба (Европол) (4), и по-специално член 43 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид член 94 и приложение V към своя правилник,

               —

               като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A8-0122/2016),

               1.

               Освобождава от отговорност директора на Европейската полицейска служба във връзка с изпълнението на бюджета на Службата за финансовата 2014 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на директора на Европейската полицейска служба, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 409, 9.12.2015 г., стр. 324.

      (2)  Вж. бележка под линия 1.

      (3)  ОВ L 298, 26.10.2012 г., стр. 1.

      (4)  ОВ L 121, 15.5.2009 г., стр. 37.

      (5)  ОВ L 357, 31.12.2002 г., стр. 72.

      (6)  ОВ L 328, 7.12.2013 г., стр. 42.